text: جناب نریندر مودی نے اس موقع پر موجود زبردست عوامی مجمع سے خطاب کے دوران گجرات میں پانی کی قلت کے مسئلے کے حل کے لئے گزشتہ کچھ دہائیوں کے دوران گجرات کی ریاستی سرکار کے ذریعہ کئے جانے والے اقدامات اور کوششوں کا تذکرہ کیا ۔ انہوں نے کہا کہ ہم گجرات میں ٹینکر راج کو اجازت نہ دینے کے موقف پر سختی کے ساتھ قائم رہے اور زبردست محنت اورکوششوں کے بعد سردار سروور باندھ سے گجرات کے عوام کو راحت نصیب ہوئی ۔انہوں نے شہریوں سے پانی کے ہرقطرے ، ہر بوند کو آئندہ نسلوں کے لئے بچانے کی اپیل کی ۔